Nr……………..Prot. Vlorë më, 04.12.2019

**Lënda:** **Njoftim punësimi**

**Drejtuar:** **Z. Altin Mahilaj**

Përgjegjës i Sektorit të IT-së

Bazuar në Urdhërin Nr.113, datë 02.12.2019 të Rektorit, ju lutem të shpallni njoftimin zyrtar për konkurim të hapur, për vendin e lirë të punës për personel akademik me angazhim me kohë të plotë, pranë Departamentit të Inxhinierive dhe Teknologjisë Detare, Fakulteti i Shkencave Teknike, në web-in e Universitetit sipas njoftimit bashkëlidhur.

Duke ju falenderuar për bashkëpunimin.

**DREJTOR**

**Eloina Tozaj**

**NJOFTIM**

Universiteti “Ismail Qemali” Vlorë, bazuar në Urdhërin Nr. 113, datë 02.12.2019 të Rektorit, *shpall* njoftimin për konkurim të hapur, për vendin e lirë të punës në Universitetin “Ismail Qemali” Vlorë:

1 (NJE) PERSONEL AKADEMIK ME KOHË TË PLOTE NË GRUP LËNDËT E INXHINIERISË ELEKTRIKE, PRANË DEPARTAMENTIT TË INXHINIERIVE DHE TEKNOLOGJISË DETARE NË FAKULTETIN E SHKENCAVE TEKNIKE

**Përshkrimi i vendit të punës**

* Pedagog me angazhim me kohë të plotë
* Mësimdhënie në grup lëndët e Inxhinierisë Elektrike
* Mbështetje për nevojat e Departamentit dhe Fakultetit.

**Kritere të përgjithshme që duhet të plotësoj/në kandidati/ët**

* Të zotërojë aftësitë e nevojshme profesionale për vendin e punës për të cilin konkuron;
* Të jetë i aftë të garantoj standartin e cilësisë dhe efikasitetin në mësimdhënie.
* Të ketë aftësinë e punës në grup dhe të komunikimit profesional me kolegët dhe studentët;
* Të mos jetë i dënuar me vendim të formës së prerë të Gjykatës për kryerjen e një vepre penale si dhe të mos jetë person nën hetim;
* Kandidati nuk duhet të ketë patur background negativ në eksperiencat e mëparshme në punë;
* Të mos jetë marrë ndaj tij masë disiplinore “largim nga puna” si dhe të mos jetë në proces gjyqësor me Universitetin “Isamil Qemali” Vlorë;
* Të mos ketë vepruar ose propaganduar në drejtim të prishjes së imazhit të universitetit dhe autoriteteve drejtuese të UV-së, në median vizive dhe/apo të shkruar, rrjetet sociale etj.
* Të ketë zotësi të plotë për të vepruar;
* Të jetë i aftë nga ana shëndetësore;
* Të ketë eksperiencë në punë.

**Kritere të veçanta**

1. Të zotëroj të paktën një nga titujt e studimit: Diplomë Master i Shkencave ose Ekuivalent i saj në fushën e Inxhinierisë Elektrike/Elektroteknikë/Mekatronikë ose fusha te ngjajshme. të fituar brenda ose jashtë vendit; Diplomë Master i Nivelit të dytë ose Ekuivalent i saj në në fushën e Inxhinierisë Elektrike/Elektroteknikë/Mekatronikë ose fusha te ngjajshme, të fituar brenda ose jashtë vendit; ose të ketë përfunduar formimin teorik të Shkollës së Doktoratës (60 kredite) në fushën e Inxhinierisë Elektrike/Elektronikë/Mekatronikë ose fusha te ngjajshme. Kandidatët me diploma të fituara jashtë vendit duhet të jenë të pajisur me dëshminë e njohjes dhe ekuivalentimit nga MASR, sipas legjislacionit në fuqi.

2. Të këtë mesataren Universitare ne (Bsc+Msc) mbi tetë, ose mesaterene e DIND mbi tetë, si dhe ato të formimit teorik të shkollës së doktoratës mbi 8 tetë.

3. Preferohen kandidatët me tituj akademik Profesor dhe Profesor i Asociuar në fushat e kërkuara.

4. Preferohen kandidatët të cilët kanë përfunduar studimet e doktoratës (në fushat e kërkuara) , ose janë në përfundim të studimeve të doktoratës (në fushat e kërkuara).


5. Preferohen kandidatët që kanë fituar gradën shkencore PhD në Universitetet perëndimore apo Universitete të huaja të njohura për nivelin e tyre (në fushën e kërkuar).


6. Preferohen kandidatët me aktivitet botues dhe kërkimor – shkencor

7. Preferohen kandidatët me eksperienca në koordinimin e projekteve kërkimore dhe te zhvillimit.

8. Preferohen që kandidatët të njohin një prej pesë gjuhëve të Bashkimit Europian: Anglisht, Frëngjisht, Gjermanisht, Italisht, Spanjisht, të certifikuar sipas testeve të njohura ndërkombëtarisht (niveli B1), ose me dëshmi të dokumentuar nga Universiteti i Tiranes (të paktën nota 8). Nëse Kandidati ka fituar një diplomë të një programi studimi të kryer në një nga këto gjuhë, diploma e fituar shërben si dëshmi për plotësimin e këtij kriteri.

9. Preferohen që kandidatët të kenë eksperienca punësimi si personel shfrytëzues ose mësimdhenie ne fushat përkatëse.

****

* Eksperienca ne profesion si personel shfrytezues ne fushat perkatese,1 pike per cdo vit pune, por jo me shume se 10 pike ne total.

**Dokumentacioni i kërkuar**

* Formulari i aplikimit i plotësuar nga aplikanti. Gjendet në adresën www.univlora.edu.al
* Jetëshkrim/ CV;
* Diploma/t universitare (kopje e noterizuar);
* Lista e notave e studimeve universitare (origjinal);
* Tituj akademik ose grada shkencore (kopje e noterizuar);
* Dëshmi të kualifikimeve, trajnimeve, arsimim shtesë, apo të tjera të përmendura në jetëshkrim(kopje të noterizuara);
* Artikuj të botuar, projekte shkencore, etj;
* Dëshmi të pjesëmarrjes në konferenca, seminare, *workshop-e*, etj (kopje të noterizuara);
* Libreza e punës (origjinal ose kopje të noterizuar)
* Raport mjekësor për aftësinë në punë, lëshuar 3 muajt e fundit (origjinal);
* Vërtetim i gjendjes gjyqësore (dokument origjinal i lëshuar nga Ministria e Drejtësisë, Gjykata e Rrethit Gjyqësor Vlorë dhe Prokuroria e Rrethit Gjyqësor Vlorë);
* Fotokopje të kartës së identitetit ID;

Shënim:

Diplomat, çertifikatat, gradat dhe titujt e fituar në institucione të huaja arsimore, të shoqërohen me çertifikatën e njehsimit, bazuar në nenin 92 të Ligjit nr. 80/2015, “Për arsimin e lartë dhe kërkimin shkencor në institucionet e Arsimit të lartë në Republikën e Shqipërisë”.

**Mënyra e aplikimit**

**Dokumentat duhet të dorëzohen **vetëm nëpërmjet shërbimit postar** në adresën:

- **Universiteti “Ismail Qemali”, Vlorë,**

**Lagjja. “Pavarësia”, Rr. “Kosova” 9400 Vlorë, Shqipëri.**

**-Drejtoria e Komunikimit dhe e Burimeve Njerëzore.**

**- Personel akademik me kohe te plote per grup lendeet e Inxhinierise Elektrike prane Departamentit te Inxhinierive dhe Teknologjise Detare**

**Afati për aplikim**

* Afati për të aplikuar është 2 dy (javë) kalendarike. Ky afat fillon nga data e nesërme e publikimit të njoftimit në web-site zyrtar të Universitetit “Ismail Qemali” Vlorë: [www.univlora.edu.al](http://www.univlora.edu.al). (njoftimi u publikua në datën 04.12.2019 dhe afati përfundon në datën 19.12.2019
* Dokumentacioni i dorëzuar në shërbimin postar pas datës 19.12.2019, do t’i kthehet aplikantit pa veprime.

**Procedura e punësimit të personelit akademik**

* Punësimi i personelit akademik në UV bëhet me konkurs.
* Konkurimi do të kryhet në dy faza: vlerësimi i dosjes dhe intervista e drejtëpërdrejtë e kandidatit.
* Dokumentacioni i dorëzuar nga aplikanti në kundërshtim me kërkesat e shpallura, nuk do të merret në konsideratë nga Komisioni *ad hoc*. Vlerësimi do të kryhet vetëm mbi bazën e dokumentacionit të konsideruar të vlefshëm.
* Komisioni *ad hoc* njofton kandidatët për rezultatet e vlerësimit të fazës së parë.
* Ankesat në lidhje me vlerësimin e kandidatëve dhe zbatimin e procedurave nga komisioni *ad hoc,* paraqiten te Rektori brenda 5 (pesë) ditëve.
* Kandidatit i lind e drejta e ankimit nga e nesërmja e njoftimit të vendimit për fazën e parë të vlerësimit të dokumentacionit të dorëzuar. Në këtë rast, Rektori urdhëron komisionin *ad-hoc* për pezullimin e procedurës së konkurimit deri në përfundimin e procedurës së shqyrtimit të ankimit. Kur vlerëson se ankimi është i pranueshëm, brenda 10 (dhjetë) ditëve nga e nesërmja e njoftimit të ankimit, Rektori vendos me një akt të ri anullimin, shfuqizimin ose ndryshimin e vendimit të komisionit *ad-hoc*. Vendimi i rektorit i njoftohet komisionit *ad-hoc* i cili në vijim cakton datën dhe njofton kandidatët fitues për zhvillimin e intervistës me gojë.
* Kandidati i cili kalon fazën e parë të kualifikimit të dosjes, por nuk paraqitet në fazën e dytë të intervistës me gojë, skualifikohet nga konkurimi.
* Komisioni *ad hoc* vlerëson dhe rendit kandidatët konkurues sipas pikëzimit të vendosur në rregulloren e UV-së dhe ia përcjell Rektorit i cili vendos në mënyrë përfundimtare mbi secilën kandidaturë.
* Kundër vendimit të fazës së dytë për vlerësimin e intervistës, kandidati ka të drejtën e ankimit brenda 5 (pesë) ditëve, duke filluar ky afat nga e nesërmja e njoftimit të këtij vendimi. Në këtë rast, Rektori urdhëron shqyrtimin e ankimit. Kur vlerëson se ankimi është i pranueshëm, brenda 10 (dhjetë) ditëve nga e

nesërmja e njoftimit të ankimit, rektori vendos me një akt të ri anullimin, shfuqizimin ose ndryshimin e vendimit të komisionit *ad-hoc*.

* Vendimi përfundimtar i Rektorit për miratimin e klasifikimit përfundimtar dhe shpalljen e fituesit, i njoftohet palëve të interesuara.
* Rektori emëron kandidatin fitues dhe nënshkruan kontratën e punës.

**D R E J T O R**

**ELOINA TOZAJ**